Az Eurosong az Eurovíziós Dalfesztivál flamand nemzeti döntője. A versenyt a Vlaamse Radio- en Televisieomroep (VRT) rendezi. Ez a verseny választja ki Belgium képviselőjét minden második évben. 2010-ben rendhagyó módon nem rendezték meg a versenyt, a VRT belső kiválasztással döntött az indulóról. 2012-ben egy belső zsűri Irist választotta Belgium képviseletére, akinek egy dalválasztó műsort rendeztek. Majd 2014-ben a flamand tévé ismét visszatért az "Eurosong" formátumhoz.